Observ. Synonyma quae ad lianc speciem referri debent parum numerosa sunt, quamvis 
planta ipsa jam diu in hortis culta et bene cognita sit. Solus Bradley illam olim 
distinxit et tolerabiliter icone Dec. 3. fig. 26. illustravit; at Dillenius hanc plantam 
non vidit, sicut et 111. Linnaeus, cujus M. uncinatum a. Dillenii M. perfoliatum 
foliis minoribus diacanthis Fig. 239. est, et var. (3. Dillenii M. perfoliatum foliis 
majoribus triacanthis Fig. 240., (planta in hortis hodie amissa, nisi forte sit 
M. semidentalum.g Auctores posteri omnes 111. Linnaeum secuti sunt, usque ad Cl. 
Haworth qui sub nomine M. perfoliali , erroneo tamen, Dillenii et Bradleyi M. perf. 
triacanthum conjunxit. 
Intellectu forsan utile est hic synonymiam hujusce sectionis emendare: 
1) Bradleyi fig. 26. dextra ad M. perfoliatum verum pertinet, et 
2 ) ejus fig. 27. sinistra, sicut et Burmanni t. 26. fig. 3., in qua Cl. 
Haworth M. edentulum, (speciem omnino delendam) instituit, atque 
Decandollii t. 54. pl. grass. ad M. uncinatum Hmv. et dc. referendae 
sunt Attamen 
3) Dillenii fig. 239. aliam sistit plantam cui 111. Linnaeus nomen M. uncinati 
imposuit, et quam Cl. Haworth recenter sub nomine M. uncinelli 
descripsit. 
4) Dillenii fig. 240. vero, et Bradleyi fig. 46. ad plantam pertinent hodie 
ignotam; sed M. semidentato Nob. proximam, et pro ejus varietate 
minore habendam. 
